kardosdrur/scandi-wiki huggingface dataset:
Murom

Murom (, ) er en historisk by i Vladimir oblast i Rusland. Den ligger langs venstre bred af floden Oka, 137 km fra Vladimir, på grænsen til Nisjnij Novgorod oblast. Den er et større jernbaneknudepunkt på Gorkij Jerbanens Moskva-Kasan-linje. Byen har  indbyggere.

Etymologi

Historie 
I 800-tallet var byen den østligste bosætningen af slavere på grænsen til det finsk-ugriske folk kaldet muromere. Den russiske første krønike nævner den år , og er dermed en af Ruslands ældste byer. 

Mellem 1010 og 1393 var den hovedstad i et separat fyrstedømme, og blandt fyrsterne i Murom var Sankt Gleb, som blev myrdet i 1015 og kanoniseret i 1071, Sankt Konstantin af Murom, og helgenene Peter og Theuronia. Den var også hjemby for Ilja Muromets, en af de mest fejrede østslaviske episke helte.

Seværdigheder 
Frelserklosteret, et af Ruslands ældste, blev først nævnt i 1096, da Oleg af Tsjernigov belejrede det og dræbte Vladimir Monomakhs søn Izjaslav, som er gravlagt i klosteret. I 1552 besøgte Ivan den Grusomme klosteret, og han fik opført en stenkatedral, som senere også fik selskab af andre kirker. 

Treenighedsklosteret, hvor relikvierne af helgenene Peter og Theuronia er udstillet, indeholder en katedral (opført 1642-43), Kazankirken (1652), et klokketårn (1652), en trækirke til St. Sergej, og stenmure. 

Forkyndelsesklosteret blev grundlagt under Ivan den grusomme for at huse relikvierne til lokale fyrster, og indeholder en katedral fra 1664. De to sidstnævnte katedraler, som sandsynligvis er opført af de samme mestre, har meget til fælles med Genopstandelseskirken (1658) i byens centrum. Ganske forskellig fra disse er derimod de teltformede kirker til Kozma og Damian, bygget i 1565 ved bredden af Oka til minde om den russiske erobringen af Kazan.

Personer fra Murom 
 Sergej Mikhajlovitj Prokudin-Gorskij, fotograf, pioner indenfor farvefotografi.
 Vladimir Zworykin, russisk-amerikansk opfinder, kaldet "fjernsynets far".
 Nikita Dobronravoff, en præst for Den russisk-ortodokse kirke, teolog, kirkehistoriker.

Referencer

Eksterne henvisninger 

 Murom på MojGorod (russisk)
 By- og regionportal for Murom  (russisk)
 Kunsthistorisk museum i Murom  (russisk)

Byer i Vladimir oblast
Doris Eaton Travis

Doris Eaton Travis (14. marts 1904 – 11. maj 2010) var en amerikansk skuespillerinde og danserinde.

Referencer 

 

Filmskuespillere fra USA
Dansere fra USA
Teaterskuespillere fra USA
Stumfilmskuespillere fra USA
Hundredårige
Skuespillerforeningen af 1879

Skuespillerforeningen af 1879 er en dansk forening for skuespillere, der blev grundlagt i 1879. Foreningen har 740 medlemmer (2009). Mange af medlemmerne er også medlem af Dansk Skuespillerforbund og/eller Dansk Solistforbund. Foreningens oprindelige formål at yde økonomisk hjælp og støtte til medlemmer f.eks. i form af alderdomspensioner og begravelseshjælp.

Skuespillerforeningen driver Skuespillerforeningens Hus på Bispebjergvej 53 KBH NV med boliger til medlemmer, og den uddeler to gange om året hæders- eller rejselegater til medlemmer efter bestyrelsens valg.

Eksterne henvisninger 
 Skuespillerforeningen af 1879's hjemmeside

Etableret i 1879
Foreninger fra Danmark
1-Octen

1-octen er et højere alken med formelen C8H16. 

1-octen er et alfa-alken, hvilket betyder at dobbeltbindingen er placeret på alfa(primære)-stilling; denne sammensætning får højere reaktivitet og dermed nyttige kemiske egenskaber. 

1-octen er en af de industrielt vigtige lineære alfa-alkener.

Alkener
Benny Dröscher

Benny Dröscher (født 1971 i Aalborg) er en dansk billedhugger og maler, uddannet på Det Jyske Kunstakademi. Dröschers stil er svært definérbar: Han er blevet sat i forbindelse med både guldaldermalerne og surrealisterne. Hans værker er bl.a. repræsenteret i følgende offentlige samlinger: Kobberstiksamlingen på Statens Museum for Kunst, Arken – Museet for moderne kunst, Malmø Konstmuseum, Trapholt i Kolding, Statens Kunstfond, Kastrupgaardsamlingen, StatoilHydro Art Collection i Norge, Nykredit, Novo Nordisk, Nordea i Norge.

Eksterne kilder og henvisninger 
 kunstonline.dk 
 

Malere fra Danmark
Personer fra Aalborg
Simon Richter

Simon Richter (født 16. januar 1985) er en dansk fodboldspiller, der spiller som forsvarsspiller for Brønshøj Boldklub. 

Han er tvillingebror til den tidligere fodboldspiller Jonathan Richter.

Klubkarriere 
Ved årsskiftet 2009-2010 ophævede FC Nordsjælland hans kontrakt med henvisning til en klausul. Spillerforeningen har udtalt, at klausulen er i strid med DBU's regler. 

Den 11. januar 2010 blev det meddelt, at han skulle til prøvetræning i AB.

Den 15. juli 2011 skiftede han til HB Køge, der var nyoprykket i Superligaen. Her skrev han under på en etårig aftale. Han skulle ved siden af fodbolden uddanne sig til skolelærer.

I efteråret 2014 skrev Richter under på en kontrakt med FC Roskilde. Det blev i starten af juni 2016 offentliggjort, at Richter forlod FC Roskilde.

I sommeren 2018 skiftede Simon Richter på en et-årig kontrakt til Brønshøj Boldklub. Han fik sin officielle debut for Brønshøj Boldklub i 2. division den 4. august 2018, da han startede inde og spillede alle 90 minutter i en 0-4-sejr over B93. Han scorede ligeledes sit første mål for klubben, da han scorede kampens fjerde og sidste mål i det 63. minut på assist af Mads Rønne.

Landsholdskarriere 
Da Richters far er fra Gambia, havde Richter mulighed for at repræsentere Gambia. Dette lod sig ske i en alder af 32 år, da han var blevet udtaget til dette landshold. Oprindeligt skulle han have rejst til Gambia for at møde sine holdkammarater der den 20. marts 2017, men grundet en flyttet kamp mod Hobro IK tilsluttede Richter sig i stedet truppen i Marokko den 22. marts.

Han fik sin uofficielle debut den 27. marts 2017, da han blev skiftet ind i det 81. minut i en 2-1-sejr over Den Centralafrikanske Republik spillet på Marokkos nationalstadion i Rabat, hvilket samtidig var Gambias første sejr i tre år.

26. august 2018 er Simon Richter igen udtaget til Gambias landshold.

Referencer 

Fodboldspillere fra Danmark
Fodboldspillere fra Brønshøj Boldklub
Fodboldspillere fra FC Roskilde
Fodboldspillere fra FC Nordsjælland
Fodboldspillere fra HB Køge
Fodboldspillere fra Akademisk Boldklub
Fodboldspillere fra Fremad Amager
Tvillinger fra Danmark
Betalingskort

Betalingskort er små brikker af plastic, der kan benyttes ved betaling i butikker mv. i stedet for kontanter, og til hævning af penge i pengeautomater. Nogle kort udbetaler kun hvis der er dækning for det (debetkort), andre indrømmer et vist kreditbeløb (kreditkort), og andre igen kan kun bruger op til et i forvejen indbetalt beløb.

Nogle af de mest kendte betalingskort er:

Dankort og VISA/Dankort (debetkort)
MasterCard
American Express
Diners Club
Benzinkort (tilhørende forskellige brændstofselskaber}
Visa/Electron (forudbetalt)
Voucher

Nogle typer betalingskort kan kun bruges lokalt, mens andre kan bruges over hele verden. Man kan på den måde slippe for at veksle valuta, når man rejser, og man slipper for besværet med rejsechecks.
 
Når man hæver penge i en pengeautomat, beregnes som regel et lille gebyr, så bekvemmeligheden er ikke helt gratis. Det mest økonomisk fordelagtige, når man hæver penge er, dels ikke at hæve for små beløb ad gangen og dels at hæve penge med sit kontokort i en pengeautomat, der tilhører den bankkoncern, hvor man har konto. Nogle butikker i udlandet forlager ekstra gebyr, hvis man ønsker at betale med et kreditkort, eller kan nægte at modtage betaling med visse typer kort.

Tidligere skete kreditkortkontrollen altid via aflæsning af en magnetstribe sammenhold med kundens indtastning af en 4-cifret hemmelig kode. Moderne betalingskort er nu udstyret med en chip for identifikation, hvilket giver større sikkerhed mod kreditkortsvindel.

Eksterne henvisninger

Se også 
Magnetstribe
Gødstrup (Herning Kommune)

Gødstrup ligger i Midtjylland og er en landsby i Snejbjerg Sogn. Den var tidligere station på Holstebro-Herning Jernbanen. Bebyggelsen ligger ved Gødstrup Sø og hører til Herning Kommune i Region Midtjylland.

I 2008 besluttede ledelsen i Region Midtjylland, at der skulle placeres et nyt supersygehus ved landsbyen. Gødstrup blev foretrukket frem for Aulum, der ligger længere mod nordvest og dermed nærmere Holstebro. 

Placeringen i Gødstrup har affødt voldsomme protester i Holstebro, Struer og Lemvig. Modstanden udtrykkes bl.a. gennem Fælleslisten, der blev repræsenteret i det midtjyske regionsråd ved valget i 2009. Ved folketingsvalget i 2011 opstiller Fælleslistens kandidater på Kristendemokraternes liste.  

Lokaliteter i Herning Kommune
Gødstrup

Gødstrup kan henvise til flere stednavne i Danmark:

 Gødstrup (Snejbjerg Sogn) – en bebyggelse i Snejbjerg Sogn, Herning Kommune
 Gødstrup (Toksværd Sogn) – en bebyggelse i Toksværd Sogn, Næstved Kommune.
White Lies

White Lies er en britisk trio som spiller postpunk/new wavemusik. Gruppen, der består af Harry McVeigh, Charles Cave, Jack Lawrence-Brown, og på scenen  
Tommy Bowen, startede i 2007 og i januar 2009 udgav de To Lose My Life.

Flere anmeldelser har spået at gruppen bliver det nye store indenfor rockmusik, deriblandt BBC. 

White Lies spiller alternativ rock, og bandets varemærke er et atmosfærisk og dystert lydunivers, som mættes af svulmende synthesizere tilsat gigantiske guitarlydflader. Musikalsk er gruppen blevet sammenlignet med Editors, Joy Division, Interpol og The Killers.
Tekstuniverset bevæger sig inden for det dystre à la Nick Cave’s sortsyn blandet med Shakespeare’s tragedier.

Gruppen kom ind på tredjepladsen på listen over 2009's BRITs Critics' Choice Award kun overgået af Florence And The Machine og Little Boots. BBC har også spået White Lies det helt store gennembrud i 2009 og rangerede bandet som nr. 2 på listen over kunstnere, man skal holde øje med i 2009.

Debutalbummet  To Lose My Life... er indspillet dels i Belgien dels i England og er produceret af Ed Buller (Suede, Pulp) og Max Dingel (The Killers, Glasvegas) og mixet af Alan Moulder (My Bloody Valentine, The Killers, Smashing Pumpkins).

I 2011 udgav de albummet "Ritual".

White Lies spillede på Skive Festival 2010.

Eksterne kilder/henvisninger 

 Playlistnyt

Fra DR P3 playlistnyt
Musikgrupper fra Storbritannien
Benzinkort

Et benzinkort er en særlig slags betalingskort, der er udstedt af et bestemt brændstofselskab og bruges i forbindelse med optankning af køretøjer med brændstof. Kortet kan bruges på samme måde som f.eks. et dankort, men kun til tankning på det pågældende selskabs egne tankstationer. I stedet for at betale, hver gang man tanker, betaler man så ved hvert månedsskifte det beløb, man har tanket for i den forudgående måned.

Betalingskort
Rockwool Fonden

Rockwool Fonden er en upartisk, selvejende og selvfinansieret fond, der blev stiftet i december 1981 af ejerne af Rockwool International. I dag ejer fonden ca. 23 % af aktiekapitalen i virksomheden og fondens egenkapital består primært af denne aktiebeholdning.

Fondens formål er at støtte videnskabelige, humanitære, kunstneriske eller sociale formål samt at bidrage til forbedring af miljø og samfundsudvikling.

Fonden støtter bl.a. forskning der kan fremme bæredygtigt byggeri.

Rockwool Fonden er siden 2007 ledet af direktør Elin Schmidt.

Eksterne henvisninger 
 Rockwool Fonden
 Rockwool Fondens Forskningsenhed
 Rockwool Fondens Interventionsenhed 

Etableret i 1981
Fonde fra Danmark
Rockwool International
Magnetstribe

En magnetstribe er en magnetisk kodet stribe på et betalingskort eller lignende kontrolforanstaltning beregnet til maskinel aflæsning.

Når kortet med striben føres forbi et læsehoved i automaten, aflæses koden, der blandt andet indeholder oplysning om en bestemt 4-cifret kode. Denne kode skal stemme med det tal, kunden taster ind på den pågældende automats numeriske tastatur som betingelse for, at transaktionen kan gennemføres. Identifikation via magnetstriber er i dag i mange tilfælde blevet afløst af identifikation via en indbygget mikrochip, en metode der giver større sikkerhed mod svindel.

Betalingskort
Teknik
Sigmaringen

Sigmaringen er en by i delstaten Baden-Württemberg i det sydlige Tyskland, og administrationsby og Kreisstadt i Landkreis Sigmaringen.

Geografi 

Sigmaringen ligger i Donaudalen, ved turistruterne Hohenzollernstraße og Oberschwäbische Barockstraße, ved den sydlige udkant af Schwäbische Alb omkring 40 kilometer nord for Bodensee.

Nabokommuner 
Sigmaringen grænser mod nord til Winterlingen (Zollernalbkreis) og Veringenstadt, mod øst til Bingen, Sigmaringendorf og Scheer, mod syd til Mengen, Krauchenwies, Inzigkofen og Meßkirch samt i vest til Leibertingen, Beuron og Stetten am kalten Markt .

Inddeling 
Sigmaringen består ud over hovedbyen af landsbyerne Gutenstein, Jungnau, Laiz, Oberschmeien og Unterschmeien.

Schloss Sigmaringen 
Schloss Sigmaringen eller Hohenzollernschloss er vartegn for Sigmaringen og viser med sit nuværende udseende den historiske udvikling fra fra en middelalderborg til et fyrsteligt residensslot. Det blev bygget i 1077 som borg, men fik først sin nutidige form som residensslot for fyrsterne af Hohenzollern-Sigmaringen i 1908. Det har sidene 1535 været sæde for først greverne og senere fyrstene af Hohenzollern-Sigmaringen. Den er seværdig med flotte og rigt udsmykkede sale og rum, og der err en af de største private våbensamlinger i Europa med omkring 3.000 genstande , kostbare gobeliner og talrige jagttrofæer.

Eksterne henvisninger 

 Officiel internetside om Sigmaringen
 Bydelen Jungnau
 Bydelen Laiz
 Schloss Sigmaringen
Lord of War

Lord of War er en amerikansk politisk crime thrillerfilm fra 2005 instrueret og skrevet af Andrew Niccol, der også har produceret filmen sammen med hovedrolleindehaveren Nicolas Cage. Cage spiller den ukrainsk-amerikanske illegale våbenhandler Yuri Orlov og følger ham fra begyndelsen af karrieren. Yuri Orlov-karakteren er baseret på den russiske våbenhandler Viktor Bout og den ukrainsk-israelske våbenhandler Leonid Minin. Filmen blev rost af Amnesty International for portræteringen af våbenindustriens omfattende ulovlige handel med våben.

Filmen fik af den amerikanske National Board of Review en Special Recognition Award.

Medvirkende 
 Nicolas Cage – Yuri Orlov
 Bridget Moynahan – Ava Fontaine Orlov
 Jared Leto – Vitaly Orlov
 Ethan Hawke – Jack Valentine
 Eamonn Walker – André Baptiste Sr.
 Ian Holm – Simeon Weisz
 Sammi Rotibi – André Baptiste Jr.
 Yevgeni Lazarev – Gen. Dmitri Orlov

Eksterne henvisninger 
 

Amerikanske film fra 2005
Kriminalfilm fra USA
Film instrueret af Andrew Niccol
Film baseret på virkelige begivenheder
Thrillerfilm fra USA
Spionfilm
Hohenzollern-Sigmaringen

Hohenzollern-Sigmaringen var et lille grevskab og senere fyrstendømme i Schwaben i det sydlige Tyskland, der eksisterede fra 1576 til 1850. Dets område lå i den centrale del af den nuværende tyske delstat Baden-Württemberg. Dets hovedstad var byen Sigmaringen. Hohenzollern-Sigmaringen blev regeret af medlemmer af den schwabiske linje af huset Hohenzollern, som var forblevet katolsk.

Historie 
 

Hohenzollernslægten delte sig i begyndelsen af det 13. århundrede i en schwabisk og en frankisk linje, hvoraf den sidste senere kom til at herske over Brandenburg og Preussen. I 1576 delte den schwabiske linje sig videre i linjerne Hohenzollern-Hechingen og Hohenzollern-Sigmaringen. Linjen Hechingen uddøde i 1869, mens linjen Hohenzollern-Sigmaringen fremdeles eksisterer. Stamslottet Sigmaringen troner over byen Sigmaringen.

Fyrstedømmet Hohenzollern-Sigmaringen (i dag en del af den tyske delstat Baden-Württemberg) blev 1849 indlemmet i Preussen, men familien Hohenzollern-Sigmaringen fortsatte med at spille en betydningsfuld rolle. Slægten erhvervede den rumænske trone, som den havde mellem 1866 og 1947.

Regenter af Hohenzollern-Sigmaringen 
Grever af Hohenzollern-Sigmaringen, 1576-1623
 Karl II. (1576-1606)
 Johann (1606-1623)

Fyrster af Hohenzollern-Sigmaringen, 1623-1849
 Johann (1623-1638)
 Meinrad I. (1638-1681)
 Maximilian (1681-1689)
 Meinrad II. (1689-1715)
 Joseph Franz Ernst (1715-1769)
 Karl Friedrich (1769-1785)
 Anton (1785-1831)
 Karl (1831-1848)
 Karl Anton (1848-1849) (far til kong Carol I., desuden preussisk ministerpræsident 1858-1862)

Fyrster af huset Hohenzollern-Sigmaringen og Hohenzollern efter annektionen af Hohenzollern-Sigmaringen
 Karl Anton (1849-1885) (blev fyrste af Hohenzollern efter den sidste fyrste af Hohenzollern-Hechingens død i 1869)
 Leopold (1835-1905)
 Wilhelm (1905-1927)
 Friedrich (1927-1965)
 Friedrich Wilhelm (1965-2010), svoger til Prinsesse Birgitta af Sverige og Hohenzollern (født 1937)
 Karl Frederik, født 1952, titulær fyrste fra 2010 

Tidligere tyske stater
Huset Hohenzollern
Stater under Det tysk-romerske Rige
Medlemsstater af Rhinforbundet
Stater i Det Tyske Forbund
Den Schwabiske Rigskreds
Forhenværende fyrstendømmer
Andrew Niccol

Andrew M. Niccol (født 10. juni 1964) er en newzealandsk født manuskriptforfatter, producer og filminstruktør. Han har bl.a. instrueret Gattaca og Lord of War. Som manuskriptforfatter har han bl.a. skrevet The Truman Show, for hvilken han blev nomineret til en Oscar for bedste originale manuskript, vandt en BAFTA Award og blev nomineret til en Golden Globe.

Filmografi 
 Gattaca (1997), manuskriptforfatter og instruktør
 The Truman Show (1998), manuskriptforfatter og co-producer
 S1m0ne (2002), manuskriptforfatter, producer og instruktør
 The Terminal (2004), manuskriptforfatter
 Lord of War (2005), manuskriptforfatter, producer og instruktør
 The Cross (2010), instruktør
 The Host (2013)
 Good Kill (2014), manuskriptforfatter, instruktør og producent

Eksterne henvisninger 

 

Filminstruktører fra New Zealand
Carl von Nutzhorn

Carl Ludvig Vilhelm Rømer von Nutzhorn (født 9. maj 1828 i Fredericia, død 29. oktober 1899) var en dansk indenrigsminister, justitsminister og amtmand.

Nutzhorn var søn af major, branddirektør Bendix Conrad Heinrich von Nutzhorn (12. juni 1771 – 12. oktober 1853) og Anna f. Buhl (d. 14. september 1829). Han fødtes 9. maj 1828 i Fredericia, blev 1844 student fra Roskilde Katedralskole og 1850 juridisk kandidat, ansattes 1851 som assistent i Indenrigsministeriet, udnævntes 1856 til kancellist, 1857 til fuldmægtig, 1859 til kontorchef og 1862 til departementschef sammesteds. Det navn, han i disse stillinger havde erhvervet sig som en arbejdsom, indsigtsfuld og kundskabsrig mand, bevirkede, at D.G. Monrad ved dannelsen af sit ministerium 31. december 1863 optog ham i dette som indenrigsminister; men af misfornøjelse med våbenstilstandsbetingelserne udtrådte han allerede 10. maj 1864 af ministeriet og overtog på ny sit departementschefsembede. 1866 udnævntes han til amtmand over Thisted Amt, og 1868 indtrådte han som justitsminister i C.E. Frijs' ministerium, men kunne trods den ihærdighed og klarhed, hvormed han forsvarede sine anskuelser i Folketinget, intet væsentligt udrette over for denne repræsentation, når undtages, at det ved klog eftergivenhed i spørgsmålet om præsternes militære tjenestetid lykkedes ham at få værnepligtsloven gennemført. Få dage efter ministeriets afgang 1870 udnævntes han til amtmand over Vejle Amt, og i denne stilling, som han tidligere (i vinteren 1861-62) midlertidig havde beklædt, virkede han siden den tid med en fra alle sider anerkendt og påskønnet dygtighed, energi og humanitet.

Ved siden af sin egentlige embedsgerning beklædte han i årenes løb forskellige andre stillinger. Således var han 1859-62 sekretær ved landinspektør- og landmåler-eksamenskommissionen; 1861 blev han medlem af kommissionen angående Islands forfatningsmæssige stilling; 1864 fik han sæde i kommissionen angående de inkorporerede sønderjyske distrikter, 1870 i kommissionen angående provinskøbstædernes forhold; 1894 blev han kommissarius ved Vejle-Vandel Jernbane, 1895 ved Kolding-Egtved Jernbane. 1859 udnævntes han til kancelliråd, 1862 til justitsråd og senere samme år til etatsråd, men frasagde sig 1871 denne titel. 1869 blev han kommandør af 2. grad af Dannebrogsordenen, 1871 af 1. grad.

1873 ægtede han Emilie David, f. Aarestrup (f. 1. september 1841), datter af stiftsfysikus Emil Aarestrup og tidligere gift med distriktslæge Vilhelm Julius d. (d. 1883), og døde 29. oktober 1899.

Kilder 
 Dansk Biografisk Lexikon
 Vejle Amts Folkeblad, 31. maj 1895.

Justitsministre fra Danmark
Indenrigsministre fra Danmark
Amtmænd fra Danmark
Departementschefer i Indenrigsministeriet
Danskere i 1800-tallet
Personer fra Fredericia
Carl von
Jurister fra Danmark
Kommandører af 1. grad af Dannebrog
Personer i Dansk Biografisk Leksikon
Christian Mourier-Petersen (maler)

Christian Vilhelm Mourier-Petersen (26. november 1858 på Holbækgård ved Randers – 19. maj 1945 i København) var en dansk maler.

Han var søn af godsejer og etatsråd A.T.H. Mourier-Petersen, blev student 1878, studerede en tid medicin, blev dimitteret af Carl F. Andersen, gik på Kunstakademiet fra april 1880 og til foråret 1883. Han var derefter på Kunstnernes Frie Studieskoler (under Laurits Tuxen) 1883-86.

Han opholdt sig i slutningen af 1880'erne i udlandet, især i Frankrig. Han var ven med Vincent van Gogh, som han havde mødt i Arles. I maj 1888 rejste han til Paris, hvor han lejede et atelier hos Theo van Gogh, malerens broder. Han mødte også impressionisterne, og hjemvendt i Danmark var han medstifter af Den Frie Udstilling i 1891, hvor han var medlem indtil 1932.

Han var også ansat ved Den kongelige Porcelainsfabrik som kunstner (signatur i underglasur) i tiden 1894-95.

Han er begravet på Hellerup Kirkegård.

Kilder 
 

Malere fra Danmark
Danskere i 1800-tallet
Danskere i 1900-tallet
Porcelænsmalere
Christian 03
Mesosfære (kappen)

Mesosfæren (:mēsos for 'i midten' og sphaîra for kugle) ligger mellem asthenosfæren og Jordens ydre kerne, og er den nederste del af Jordens kappe. Mesosfærens øvre grænse, mod asthenosfæren, findes i ca. 350 km dybde. Dens nedre grænse mod den ydre kerne findes i ca. 2880 km dybde. Mesosfæren er i fast form og den nedre del af mesosfæren er meget varm. Mesosfæren har den samme kemiske sammensætning som resten af kappen (silikater), men da trykket er meget højere her, er materialet mere stift, trods den højere temperatur.

Mesosfærens mineraler 
Mesosfærens nedre grænse er skarpt defineret ud fra de seismiske bølgers hastighedsændringer. P-bølgernes hastighed falder fra ca. 13,5 km/s til ca. 8 km/s, mens de væskeintolerante S-bølgers hastighed falder fra ca. 7 km/s til nul. Asthenosfære/mesosfære-grænsen er mindre skarp. Internt i mesosfæren er der to diskontinuiteter. I 400 km dybde (1200 °C) omdannes forsterit (Mg2SiO4) til γ-forsterit i spinelstruktur. Den er 10 % tættere og omdannelsen foregår ved tryk fra 141 til 180 kilobar. I 650 km degenererer γ-forsterit til MgSiO3 i perovskitstruktur og MgO i halitstruktur. Disse er 9 % tættere. Dette er konklusioner fra laboratorieforsøg med diamantambolte, der var under 1000 °C for ikke at antænde diamanterne. Olivin (herunder forsterit), pyroxen og granater dominerer den øvre kappe, og hverken pyroxen eller granater udviser faseændringer ved forsøgene. Kappen forudsættes at være kemisk homogen.

Der er dog et forklaringsproblem ved forsøgene, idet omdannelsen af γ-forsterit beregnes til at foregå i et 20 km tykt lag, mens 650 km-diskontinuiteten er målt til at være under 4 km tyk. Enten er mesosfæren kemisk lagdelt eller også omdannes pyroxen og granater ved højere temperaturer end de temperaturer diamantamboltene kunne tåle.

I 2004 gennemførte forskere fra Tokodai (Tokyos teknologiske institut) forsøg med LHDAC-teknikken (Laser-Heated Diamond Anvil Cell). De konkluderede, at perovskit-strukturen blev omdannet til en post-perovskit fase ved 125 gigapascal og 2.500 kelvin, svarende til forholdene i 2.700 km dybde. Et ca. 150 km tykt lag af post-perovskit i bunden af mesosfæren kan forklare de seismiske bølgers diskontinuitet i 2.740 km dybde.

Den 2. juni 2014 godkendte International Mineralogical Association (IMA) MgSiO3 i perovskitstruktur og navngav det bridgmanit, efter Nobelpristageren Percy W. Bridgman. Mineralet er fundet i en 4,5 milliarder år gammel meteorit, der faldt ned i Australien i 1879.

Referencer

Se også 
 Lithosfære

Geofysik